OpenLLM-France/wikimedia huggingface dataset:
# Wu-sun

Els wu-sun (o wu-suen, wusun, segons grafies i en xinès 烏孫) van ser una horda depenent dels xiongnu, establerta a la regió de l'Ili fins al llac Balkhaix. S'ha dit que podria ser una tribu escita emigrada fins a l'extrem orient.
Al segle iii aC i segurament ja abans haurien viscut al nord-est de la Xina, en un lloc no ben determinat. Als primers anys del segle ii aC van ser empesos pels xiongnu cap a la vall de l'Ili i s'hi van establir. Cap a la meitat del segle ii aC es van enfrontar amb els yuezhi, que havien iniciat la seva emigració també empesos pels xiongnu, i els van rebutjar i encara que finalment els yuezhi van establir el seu domini a la zona els wu-sun no van tardar a expulsar-los, mercès a l'ajut que els van donar els xiongnu. Això va empènyer als yuezhi cap al Sirdarià (el clàssic Iaxartes, i pels xinesos Ta-yuan). Aquests fets es poden situar cap a l'any 160 aC o abans del 150 aC.
L'any 83 es van aliar al general xinès Ban Chao i van quedar sota influència xinesa. El 155 els xiongnu septentrionals van ser sotmesos pels xianbei dirigits per un cap que els xinesos anomenaven Tan-xe-huai, que van arribar fins als dominis dels wu-sun, però no s'hi van quedar i els wu-sun es van mantenir com a aliats de la Xina.
Els escriptors xinesos els presenten com gent d'ulls blaus i barba rossa.

## Vegeu també

* Feng Liao

## Referències i notes

* 1 2 3 4 Moya Galiano, Fabio. Escitas: señores del arco y la flecha. Còrdova: Almuzara, 2022, p. 240-243, 245-247. ISBN 9788411313490.
* ↑ l'arribada dels yuezhi a aquesta zona es assenyalada pel Ts'ien-Han xou
* ↑ Jarl Charpentier, segons Die ethnographische Stelling der Tocharer, 1917, pensa que els wu-sun serien el poble esmentat a les fonts clàssiques com asiani, i que aquestos serien el poble sàrmata dels alans, moderns ossets; com que wu-sun es pronuncia ousun, i asiani en grec era asioi, la tesi sembla acceptable
# Borofagins

Els borofagins (Borophaginae) són una subfamília extinta de cànids anomenats informalment «gossos trituradors d'ossos». Foren un endemisme de Nord-amèrica des de l'Oligocè fins al Pliocè; visqueren aproximadament des de fa 36 fins fa 2,5 milions d'anys i existiren durant 33,5 milions d'anys.

## Taxonomia

* Subfamília Borophaginae
** Archaeocyon
** Oxetocyon
** Otarocyon
** Rhizocyon
** Tribu Phlaocyonini
*** Cynarctoides
*** Phlaocyon
** Tribu Borophagini
*** Cormocyon
*** Desmocyon
*** Metatomarctus
*** Euoplocyon
*** Psalidocyon
*** Microtomarctus
*** Protomarctus
*** Tephrocyon
*** Subtribu Cynarctina
**** Paracynarctus
**** Cynarctus
*** Subtribu Aelurodontina
**** Tomarctus
**** Aelurodon
*** Subtribu Borophagina
**** Paratomarctus
**** Carpocyon
**** Protepicyon
**** Epicyon
**** Borophagus (=Osteoborus)

## Referències

* ↑ Postanowicz, Rebecca. «Lioncrusher's Domain: Canidae». Arxivat de l'original el 2006-03-19. [Consulta: 12 abril 2006].
# Patisc

Patisc (en llatí Patiscus) era un romà al que Ciceró menciona per primera vegada mentre era governador a Cilícia entre els anys 51 i 50 aC. Patisc s'encarregava de proveir de panteres i segurament d'altres animals salvatges destinats als espectacles dels edils que es feien a Roma.
Va donar suport als assassins de Juli Cèsar l'any 44 aC, i el 43 aC va servir com a proqüestor a l'Àsia dins de l'exèrcit republicà.

## Referències

* ↑ Patiscus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 135
Viccionari
# Tikhovódnoie

Tikhovódnoie (en rus: Тиховодное) és un poble del krai de Primórie, a l'Extrem Orient de Rússia, que en el cens del 2010 tenia 66 habitants. Pertany al districte rural de Txernígovski.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Collada Xica (la Torre de Cabdella)

La Collada Xica, és un coll a 2.076,6 m. alt. del terme municipal de la Torre de Cabdella), en el seu terme primigeni, del Pallars Jussà.
Està situada a la part oest del terme, al nord-nord-oest d'Astell, en el contrafort sud-oriental del Tossal de la Costa, al costat nord de les Roques de Plan de Far i just a sobre del Plan de Far i del Serrat de Sant Miquel.

## Enllaços externs

* Institut Cartogràfic de Catalunya
# Sa Casa Blanca

Sa Casa Blanca és un llogaret i barriada de Palma del districte de Llevant. Està situat entre els barris de Sant Jordi, de l'Aeroport de Son Sant Joan, Son Ferriol i s'Aranjassa. El seu nom es deu a un hostal pintat de blanc devora el camí a Manacor, en el límit de les possessions de Son Mir, Son Aixaló, Son Cilis i Son Bauçà. La possessió de Sa Casa Blanca tenia, l'any 1876, 51 quarterades, la majoria incultivables del Prat de Sant Jordi. Amb la dessecació dels aiguamolls, prosperà l'actual nucli de població, el creixement del qual està actualment condicionat pel trànsit aeri de l'aeroport i el trànsit viari de la carretera de Manacor. L'any 2018 tenia 1.415 habitants. Administritivament les urbanitzacions de Puntiró, Can Morey, Can Valent i Son Pelat Vell formen part del barri de sa Casa Blanca.

## Bibliografia

* GARCÍA LLINÀS, Alejandro. Pla de Sant Jordi.Història d'un poble. Associació de Veïnats Pla de Sant Jordi. Ajuntament de Palma. Dipòsit legal PM 336/1997

## Referències

* ↑ «Gestió de la Diversitat Cultural de Palma». Arxivat de l'original el 2019-08-07. [Consulta: 22 agost 2019].
# Enclavament lingüístic

Un enclavament lingüístic o illa lingüística és un territori petit on, de manera aïllada, es parla una llengua diferent de la que l'envolta.
Existeixen també d'altres illes, o illetes, lingüístiques en molts estats a conseqüència dels canvis geopolítics, persecucions religioses o repoblaments que hi van ocórrer segles enrere.

## Illes lingüístiques a Europa

A Itàlia existeix una illa occitana a Calàbria (Guardia Piemontese) i enclavaments genovesos, francoprovençals o fins i tot grecs i albanesos a la part meridional de la península Itàlica.
A Portugal existeix una illa lingüística lleonesa a Miranda do Douro. També existeixen minoritats importants d'hongaresos a Romania i a altres països veïns.
Pel que fa al català, hi ha dos casos: l'un és la ciutat de l'Alguer on es parla el català en un territori en què a tot el voltant es parla sard; l'altre és la comarca del Vinalopó Mitjà (País Valencià), que és de parla catalana i existeixen illes lingüístiques a les poblacions de Villena, Asp i Montfort del Cid.
* L'enclavament predominantment francòfona de Brussel·les
* Illes lingüístiques a Romania
* Zona lingüística sòrab a Alemanya
* L'enclavament català de l'Alguer a Sardenya

## Fonts

* «Enclavament lingüístic». Gran Enciclopèdia Catalana. Barcelona: Grup Enciclopèdia Catalana. (1)
* «Enclavament lingüístic». Gran Enciclopèdia Catalana. Barcelona: Grup Enciclopèdia Catalana. (2)
* Lázaro Carreter, Fernando. Diccionario de términos filológicos. Madrid: Gredos, 1980, p. 158. ISBN 8424911113.
# Wu (estat)

* Aquest article tracta sobre l'estat de Primaveres i Tardors. Vegeu-ne altres significats a «Wu».
L'Estat de Wu (xinès tradicional: 吳國, xinès simplificat: 吴国, pinyin: Wú Guó), també conegut com a Gou Wu (勾吳) o Gong Wu (工吳 o 攻吾), fou un dels estats vassalls durant la Dinastia Zhou Occidental i el període de les Primaveres i Tardors. L'Estat de Wu es trobava a la desembocadura del riu Yangtze a l'est de l'Estat de Chu. Considerat com un estat de semi-bàrbar pels antics historiadors xinesos, la seva capital era a Gusu (姑蘇), també coneguda com a Wu (吳), en l'actualitat Suzhou. Els governants de l'Estat de Wu tenia el cognom Ji (姬), el mateix que la família reial Zhou.

## Història

D'acord amb els Registres del Gran Historiador, els governants de Wu eren descendents de Taibo, l'oncle major del Rei Wen de Zhou. Adonant-se que el seu germà menor, Jili, era més savi que ell, i es mereixia heretar el tron, Taibo va fugir a Wu i es va establir allí. Tres generacions més tard, el Rei Wu de Zhou va derrotar-hi a l'últim emperador de la Dinastia Shang, i infeudà als descendents de Taibo en Wu.
L'Estat de Jin va aidar a l'ascensió al poder de Wu com un aliat útil contra l'Estat de Chu. En el 584 aEC, Wu es va revoltar en contra de l'Estat de Chu; aquest fet es va produir després que l'Estat de Wu va ser persuadit per Wuchen, un ministre de l'Estat de Jin que havia fet defecció de Chu.
# Voltaire (Dakota del Nord)

Voltaire és una població dels Estats Units a l'estat de Dakota del Nord. Segons el cens del 2000 tenia 51 habitants.

## Demografia

Segons el cens del 2000, Voltaire tenia 51 habitants, 20 habitatges, i 14 famílies. La densitat de població era de 48 hab./km².
Dels 20 habitatges en un 35% hi vivien nens de menys de 18 anys, en un 55% hi vivien parelles casades, en un 15% dones solteres, i en un 30% no eren unitats familiars. En el 30% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,14.
Per edats la població es repartia de la següent manera: un 31,4% tenia menys de 18 anys, un 2% entre 18 i 24, un 21,6% entre 25 i 44, un 29,4% de 45 a 60 i un 15,7% 65 anys o més.
L'edat mediana era de 42 anys. Per cada 100 dones de 18 o més anys hi havia 94,4 homes.
La renda mediana per habitatge era de 37.500 $ i la renda mediana per família de 37.500 $. Els homes tenien una renda mediana de 38.750 $ mentre que les dones 19.375 $. La renda per capita de la població era de 14.854 $. Entorn del 16,7% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Voltaire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Voltaire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Orgullo Paisa

L'equip Aguardiente Antioqueño-Lotería de Medellín (codi UCI: ANQ) és un equip de ciclisme colombià. L'equip té l'origen al 1993 en el programa de desenvolupament i la creació d'un equip per part del Departament d'Antioquia. Competint sempre com a amateur el 2011 va passar al professionalisme i a tenir categoria continental durant alguns anys.

## Principals resultats

* Volta a Colòmbia: Sergio Henao (2010)
* Baby Giro: Carlos Betancur (2010)
* Volta a Mèxic: Julián Rodas (2012)
* Volta a Guatemala: Alex Cano (2014)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en els Circuits continentals de ciclisme. La següent classificació estableix la posició de l'equip en finalitzar la temporada.
UCI Amèrica Tour
| Temporada | Classificació per equips | Millor ciclista en la classificació individual |
| 2011 | 5è | Sergio Henao (3r) |
| 2012 | 10è | Julián Rodas (30è) |
| 2015 | 8è | Robinson Chalapud (30è) |

## Referències

* ↑ Classificacions UCI (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a procyclingstats.com
# TikiWiki

Tiki CMS/Groupware o TikiWiki és un Sistema de gestió de continguts de caràcter col·laboratiu (CMS/Groupware) fàcil de configurar i personalitzar, dissenyat per a crear portals, llocs comunitaris, intranets i aplicacions web en general. TikiWiki no només és un gestor de documents i imatges, també és una eina per a l'elaboració col·laborativa de qualsevol material escrit. La seva principal funcionalitat és un wiki. Disposa d'un gran nombre de funcionalitats que amplien les seves possibilitats del treball col·lectiu: llistes de correu, missatgeria interna, blogs o bitàcoles, edició d'articles, FAQ, enquestes, xat, directori per a enllaços, butlletins, calendari... És una aplicació adaptable a un gran tipus de finalitats com per exemple per a documentació de projectes en intranets o com una eina per a l'educació. Utilitza PHP, ADOdb i Smarty, i funciona sota qualsevol sistema operatiu.
Algunes de les seves característiques principals:
* Codi de sortida XHTML vàlid
* Ús de CSS per als temes
* Gestió de permisos per a usuaris i grups
* Utilitza PEAR DB per a accés de bases de dades
* Suport multillenguatge
* Es basa en plantilles usant Smarty
* Sistema de Memòria cache per a pàgines internes i imatges
* Motor de recerca integrat
* La seva llicència és GPL/LGPL

## Vegeu també

* MediaWiki - El programari de la Viquipèdia
* TiddlyWiki - El programari personal lliure pels teus wikis, disponible en català
* Wiki - Documents d'hipertext i el programari col·laboratiu

## Enllaços externs

* softcatalà Arxivat 2007-02-03 a Wayback Machine.
* Curs Tiki Arxivat 2008-04-21 a Wayback Machine. Coneixement lliure a la UB
* Pàgina oficial (anglès) majoritàriament
# Club Atlético Boca Unidos

El Club Atlético Boca Unidos és un club de futbol argentí de la ciutat de Corrientes. El club va ser fundat el 27 de juliol de 1927. A final de la temporada 2006-07 ascendí del Torneo Argentino B al Torneo Argentino A. El 21 de juny de 2009, ascendí novament a Primera B Nacional. La temporada 2008-09 guanyà el Torneo Argentino A (1).

## Referències

* ↑ "Boca Unidos es campeón y ascendió a la Primera B Nacional" at AFA website, 21 June 2009

## Enllaços externs

* Web oficial
# SCT

SCT té els següents significats:
* Servei Català de Trànsit, organisme públic encarregat de vetllar pel trànsit a Catalunya
* Secretaría de Comunicaciones y Transportes, secretaria d'estat que controla el transport a Mèxic
* SCT també és l'abreviatura de la secretina, hormona gastrointestinal
* Sct també és l'abreviatura de la constel·lació de l'Escut
# Kizílove

Kizílove (en (ucraïnès): Кизилове) és un poble de la República Autònoma de Crimea a Ucraïna, que el 2014 tenia 680 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Boeschepe

Boeschepe (en neerlandès Boeschepe, en flamenc occidental Boeschepe) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 2.177 habitants. Limita al nord amb Poperinge, a l'oest amb Godewaersvelde, a l'est amb Heuvelland, al sud amb Berthen i al sud-est amb Saint-Jans-Cappel.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 758 | 1 473 | 1 692 | 1 862 | 1 935 | 1 975 | 1 938 | 1 953 | 1 985 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 954 | 2 011 | 2 103 | 2 201 | 2 241 | 2 175 | 2 222 | 2 234 | 2 208 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 184 | 2 284 | 2 180 | 2 064 | 2 093 | 1 969 | 2 058 | 2 111 | 2 089 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 085 | 2 015 | 1 883 | 1 747 | 1 906 | 2 012 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1989-1995 | Jean-François Raoult |
| 1995-2001 | Roger Hallosserie |
| 2001- | Pierre Bourgeois |
# Pere Mutjé i Pujol

Pere Mutjé i Pujol (Domeny, Sant Gregori, Gironès, 1 de març de 1951) és un polític i enginyer industrial català, diputat en la V Legislatura.

## Biografia

Enginyer industrial, especialitat tèxtil químic i paper, per l'Escola Tècnica Superior d'Enginyers Industrials de Terrassa (ETSEIT) i doctor en enginyeria industrial per la Universitat Politècnica de Catalunya (UPC). També es diplomà en òptica en la Universitat Complutense de Madrid.
Ha estat director de l'Escola Universitària d'Enginyeria Tècnica a Girona (actual Escola Politècnica Superior de la UdG) quan era una escola de la Universitat Politècnica de Catalunya i vicerector de la Universitat de Girona, en la que encara n'és professor i responsable del grup d'investigació del Laboratori d'Enginyeria Paperera i Materials Polímers (LEPAMAP). Fou elegit diputat per la circumscripció de Girona a les eleccions al Parlament de Catalunya de 1995 dins les llistes de Convergència i Unió i posteriorment fou regidor de l'ajuntament de Girona de 1999 a 2003.

## Obres

* La regulación automática en la industria papelera: componentes, nomenclatura y simbolismo (1980)
* Química general experimental (1983)

## Referències

* ↑ Diputats del Parlament de Catalunya en la V Legislatura p. 178
* ↑ «Professorat de la UdG». Arxivat de l'original el 2010-01-24. [Consulta: 31 desembre 2009].
* ↑ «Fitxa de Pere Mutjé a l'Ajuntament de Girona». Arxivat de l'original el 2011-01-18. [Consulta: 31 desembre 2009].

## Enllaços externs

* Diputats al Parlament a La Vanguardia, 21 de novembre de 1995
* Obre en les que ha intervingut Pere Mutjé a dialnet
# Isis (cràter)

* Aquest article tracta sobre un cràter de la Lluna. Si cerqueu cràter de Ganimedes, vegeu «Isis (cràter de Ganimedes)».
Isis és un petit cràter lunar situat a la part sud-est del Mare Serenitatis. És al nord-est del petit cràter Dawes i a l'oest dels Montes Taurus. A l'est-nord-est d'aquesta posició hi ha el punt d'aterratge de la missió Apol·lo 17, a la vall Taurus-Littrow.
Tot i que se'ls com a "cràters", Isis i el proper Osiris és probable que siguen petits cons volcànics.

## Denominació

El nom procedeix d'una designació originàriament no oficial, continguda a la pàgina 42C3/S2 de la sèrie de plànols de la Lunar Topophotomap de la NASA, que fou adoptada per la UAI el 1976, igual que les denominacions dels cràters propers Mary, Robert, Osiris i Jerik.

## Referències

* ↑ Head, James W., 1975. Morphology of Pyroclastic Lunar Volcanic Deposits: Implications for Eruption Conditions and Localized Sources of Volatiles. Abstracts of the Lunar and Planetary Science Conference, volume 6, page 349-351. abstract
* ↑ Topophotomap 42C3/S2
* ↑ Exzerpt Arxivat 2009-04-26 a Wayback Machine. Transactions of the IAU Bd. XVIB, Hrsg. von D. Riedel, 1977

## Bibliografia

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Annex: cràters de la Lluna.
* Selenografia.
# Club Atlético Cerro

El Club Atlético Cerro és un club de futbol uruguaià de la ciutat de Montevideo.
Fins a l'any 1997, en que baixà a segona divisió, el club mai havia perdut la categoria.
L'any 1967 fou un dels equips importats als Estats Units que disputà la United Soccer Association amb el nom de New York Skyliners.

## Palmarès

* Segunda División Uruguay: 2
       1946, 1998
* Tercera División Uruguay: 2
       1940, 1941
* Liguilla Pre-Libertadores: 1
       2009

## Referències

* ↑ Uruguay - List of Final Tables 1900-2000, 26 gener 2016 a rsssf
* ↑ Cerro en lo más alto a Referi.uy 9 juliol 2015
* ↑ New York Skyliners Rosters a Nasljerseys.com, 8 juliol 2015
# Valmojado

Valmojado és un municipi de la província de Toledo, a la comunitat autònoma de Castella la Manxa. Limita amb Villamanta a la província de Madrid i Casarrubios del Monte i Méntrida a la de Toledo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.325 | 2.355 | 2.374 | 2.406 | 2.421 | 2.527 | 2.624 | 2.763 | 3.024 | 3.109 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Emiliano González Serrano | Independiente | 19/04/1979 |
| 1983 - 1987 | Emiliano González Serrano | Independiente | 28/05/1983 |
| 1987 - 1991 | Emiliano González Serrano | PP | 30/06/1987 |
| 1991 - 1995 | Emiliano González Serrano | PP | 15/06/1991 |
| 1995 - 1999 | Emiliano González Serrano | PP | 17/06/1995 |
| 1999 - 2003 | Emiliano González Serrano | PP | 03/07/1999 |
| 2003 - 2007 | Fernando Sánchez López | URI | 14/06/2003 |
| 2007 - 2011 | Arturo González Herrero | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Yoshinaga Fujita

Yoshinaga Fujita (en japonès: 藤田 宜永, Fujita Yoshinaga) (Fukui, 12 d'abril de 1950 - Saku, 30 de gener de 2021), va ser un novel·lista i guionista japonès.

## Biografia

Als seus inicis, Yoshinaga Fujita va treballar en novel·les policíaques i d’aventures que recordaven el cinema negre i que tenen lloc a França. Posteriorment, va escriure principalment novel·les policíaques i romàntiques.
Va rebre el 125è Premi Naoki per Love of Love, una novel·la que representa l'amor madur a través de la psicologia dels personatges i les descripcions del sentit urbà I les subtileses de la humanitat.
El 30 de gener de 2020, Yoshinaga Fujita va morir d'un adenocarcinoma pulmonar del lòbul inferior dret en un hospital de la ciutat de Saku, a la prefectura de Nagano, als 69 anys.

### Família

Yoshinaga Fujita es va casar el 1984 amb la novel·lista Mariko Koike, també guanyadora del premi Naoki.
Viuen a Karuizawa.

## Premi

* 125è premiat Premi Naoki 2001.

## Novel·les

* Adrift in Tokyo (títol japonès 転々, tenten)
* A Laughing Frog (Warau Kaeru)
* Territory of Love (愛の領分)

## Guions

* Adrift in Tokyo (2007)
* Shikyū no Kioku (2007)
* Senryokugai Tsūkoku (2009)

## Referències

* ↑ «« Naoki Prize writer Yoshinaga Fujita dies at the age of 69 »» (en anglès). tellerreport.com, 30-01-2020.
* ↑ (anglès) The Japan Times, 29 agost 2004
* ↑ Japan Weekly Monitor, Kyodo News International, Tokyo, Japon, 23 juliol de 2001